Aston Martin ble grunnlagt i 1914 av amatørracerkjøreren Lionel Martin og Robert Bamford. De to ble kjent året før, da de begge solgte biler av merket Singer. Den første modellen fikk navnet etter bakkeløpet i Aston Clinton samt etter Lionel , mens firmaet fikk navnet Bamford & Martin Limited. De leide lokaler i Abingdon Road i Kensington og produserte sin første bil i mars 1915.